ROMÂNIA

JUDEŢUL BISTRIŢA-NĂSĂUD

[image: image1.png]



CONSILIUL JUDEŢEAN
HOTĂRÂRE
privind aprobarea  participării Consiliului Judeţean Bistriţa-Năsăud la Proiectul „Îmbunătăţirea dotării cu echipamente a bazelor operaţionale pentru  intervenţii în situaţii de urgenţă din Transilvania de Nord - etapa a  III – a” , aprobarea activităţilor cu care va fi implicat în managementul Proiectului şi a cheltuielilor aferente acestuia 

Consiliul Judeţean Bistriţa-Năsăud întrunit în şedinţă ordinară în prezenţa preşedintelui şi a 25 consilieri judeţeni;

Având în vedere:

· expunerea de motive nr. 7360 din 16.07.2013 a Preşedintelui Consiliului Judeţean Bistriţa-Năsăud; 
· raportul comun nr. IIA/7359 din 16.07.2013 al Direcţiei economice şi Direcţiei dezvoltare durabilă, proiecte europene;

· adresa nr. 204/28.06.2013 a Asociaţiei de Dezvoltare Intercomunitară „Transilvania de Nord”, privind contribuţia Consiliului Judeţean Bistriţa- Năsăud la cofinanţarea Proiectului;
· adresa Asociaţiei de Dezvoltare Intercomunitară „Transilvania de Nord” cu nr.237/17.07.2013, privind bugetul Proiectului;

· prevederile Hotărârii Consiliului Judeţean Bistriţa-Năsăud nr. 59/2007 privind aprobarea asocierii Consiliului Judeţean Bistriţa-Năsăud cu Consiliul Judeţean Cluj, Consiliul Judeţean Bihor, Consiliul Judeţean Maramureş, Consiliul Judeţean Satu-Mare, Consiliul Judeţean Sălaj pentru înfiinţarea Asociaţiei de Dezvoltare Intercomunitară Transilvania de Nord;
· prevederile Hotărârii Consiliului Judeţean Bistriţa–Năsăud nr. 23/2012, privind mandatarea Preşedintelui Consiliului Judeţean Bistriţa-Năsăud în funcţie, în Adunarea Generală şi semnarea actelor adiţionale privind modificările Actului Constitutiv şi al Statutului, în cadrul Asociaţiei de Dezvoltare Intercomunitară „Transilvania de Nord”;
· prevederile Hotarârii Consiliului Judeţean Bistriţa–Năsăud nr. 54/2012, privind numirea reprezentantului Consiliului Judeţean Bistriţa–Năsăud în Consiliul de Administraţie al Asociaţiei de Dezvoltare Intercomunitară „Transilvania de Nord”;
· Ghidul Solicitantului privind Programul Operaţional Regional 2007-2013, Axa prioritară 3 - Îmbunătăţirea infrastructurii sociale, Domeniul Major de Intevenţie 3.3. - Îmbunătăţirea dotării cu echipamente a bazelor operaţionale pentru intervenţii în situaţii de urgenţă;

· prevederile Hotărârii Adunării Generale a Asociaţiilor nr. 7/28.06.2013 din cadrul Asociaţiei de Dezvoltare Intercomunitară „Transilvania de Nord”;
· prevederile art. 35 şi art. 44 din Legea nr. 273/2006 – Legea Finanţelor publice locale, cu modificările şi completările ulterioare;

· prevederile Hotărârii de Guvern nr. 759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, cu modificările şi completările ulterioare;
· prevederile Ordonanţei de Urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările şi completările ulterioare;
· raportul nr. IC/8021/31.07.2013 al Comisiei economice;
· raportul nr. IC/8022/31.07.2013 al Comisiei de administraţie.
În temeiul dispoziţiei art. 91 alin.(1) lit.”e”, alin.(5) lit. „a” pct. 8 şi art. 97 din Legea nr. 215/2001 privind administraţia publică locală, republicată, cu modificările şi completările ulterioare, 
HOTĂRĂŞTE:

Art.1. Se aprobă participarea Consiliului Judeţean Bistriţa-Năsăud la Proiectul „Îmbunătăţirea dotării cu echipamente a bazelor operaţionale pentru  intervenţii în situaţii de urgenţă din Transilvania de Nord – etapa a III-a”, întocmit de Asociaţiei de Dezvoltare Intercomunitară „Transilvania de Nord”.
Art.2. Se aprobă activităţile cu care va fi implicat Judeţul Bistriţa-Năsăud în managementul şi implementarea proiectului „Îmbunătăţirea dotării cu echipamente a bazelor operaţionale pentru  intervenţii în situaţii de urgenţă din Transilvania de Nord – etapa a III-a”, prevăzute în anexa care face parte integrantă din prezenta hotărâre.

Art.3. Se aprobă participarea Judeţului Bistriţa-Năsăud, în calitate de membru fondator  al Asociaţiei de Dezvoltare Intercomunitară „Transilvania de Nord”, la cofinanţarea proiectului cu suma de 17.333,33 lei, reprezentând contribuţia proprie din procentul de 2% din valoarea cheltuielilor eligibile ale proiectului.

           Art.4. Se aprobă asigurarea de către Judeţul Bistriţa-Năsăud a eventualelor cheltuieli conexe precum şi a resurselor financiare necesare implementării optime a proiectului în condiţiile rambursării/decontării ulterioare a cheltuielilor din instrumente structurale.

      
Art.5. Prezenta hotărâre a fost adoptată cu un număr de 24 voturi “pentru”.
Art.6. Cu ducerea la îndeplinire a prevederilor prezentei hotărâri se încredinţează Direcţia economică şi Direcţia dezvoltare durabilă, proiecte europene din cadrul Consiliului Judeţean Bistriţa-Năsăud.
 
Art.7. Prezenta hotărâre se comunică prin grija Serviciului comunicare, relaţii publice şi relaţii externe, cu:

· Direcţia economică;
· Direcţia dezvoltare durabilă, proiecte europene;

· Asociaţia de Dezvoltare Intercomunitară „Transilvania de Nord”;
· Consiliul Judeţean Cluj;
· Consiliul Judeţean Maramureş;
· Consiliul Judeţean Satu Mare; 
· Consiliul Judeţean Sălaj;
· Consiliul Judeţean Bihor;
· Instituţia Prefectului judeţul Bistriţa-Năsăud.

PREŞEDINTE,

EMIL RADU MOLDOVAN


















                                       Contrasemnează:
p.  SECRETARUL  JUDEŢULUI,               
   DIRECTOR EXECUTIV
         MICA OPREA
Nr. 119
Din 31.07.2013

S.C/C.A./5 ex.

PAGE  
2

